《送金宪使之蜀少随父经此》
明代·皇甫汸

蜀道遥天末，巴江春水分。嗟余游少小，送客想氤氲。

燕坐琴台月，褰帷剑阁云。知君能谕俗，无待长卿文。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。